ALL โชว์แกร่ง ชำระคืนหนี้หุ้นกู้ 200 ลบ. มั่นใจผลงานปีนี้ตามเป้า
ALL โชว์แกร่ง นำเงินชำระคืนหนี้หุ้นกู้ 200 ลบ. พร้อมเดินหน้าธุรกิจตามแผน มั่นใจผลักดันผลงานปีนี้เข้าเป้า
ALL โชว์แกร่ง นำเงินชำระคืนหนี้หุ้นกู้ 200 ลบ. พร้อมเดินหน้าธุรกิจตามแผน มั่นใจผลักดันผลงานปีนี้เข้าเป้า
14 มิ.ย. 2564

นายธนากร ธนวริทธิ์ ประธานเจ้าหน้าที่บริหาร บริษัท ออลล์ อินสไปร์ ดีเวลลอปเม้นท์ จำกัด (มหาชน) หรือ ALL เปิดเผยว่า หุ้นกู้ระยะยาวของบริษัทฯ ครั้งที่ 2/2562 ครบกำหนดชำระเมื่อวันที่ 13 มิถุนายน 2564 ที่ผ่านมา จำนวน 200 ล้านบาท โดย ALL ได้ดำเนินการชำระหนี้หุ้นกู้ด้วยเงินของบริษัทฯ ครบเต็มจำนวนเรียบร้อยแล้ว
“ALL ขอขอบคุณนักลงทุนและลูกค้าทุกท่าน ที่ให้ความไว้วางใจในการดำเนินธุรกิจและเชื่อมั่นในความสามารถในการบริหารงานของบริษัทฯ ทั้งนี้ ในครึ่งปีหลังของปี 2564 ยังเดินหน้าลุยตามกลยุทธ์ที่วางไว้ เน้นการพัฒนาโครงการอสังหาริมทรัพย์ที่ตอบโจทย์กลุ่มผู้ซื้อที่อยู่อาศัยจริง (Real Demand) ผู้ที่ซื้อเป็นบ้านหลังแรก ในระดับราคาขายที่เหมาะสม มั่นใจจะส่งผลให้ผลการดำเนินงานในปีนี้เป็นไปตามเป้า” นายธนากร กล่าวทิ้งท้าย